Eurovision laulukilpailu 2016

Eurovision laulukilpailu 2016 oli järjestyksessään 61. Eurovision laulukilpailu. Se järjestettiin Tukholman Globenissa, Ruotsissa Måns Zelmerlöwin voitettua vuoden 2015 kilpailun kappaleellaan ”Heroes”. Kilpailun semifinaalit järjestettiin 10. ja 12. toukokuuta sekä finaali 14. toukokuuta 2016. Eurovision laulukilpailun 2016 voitti Ukrainan Jamala kappaleellaan ”1944”.

Australia osoitti kiinnostusta osallistua tämänkin vuoden kilpailuun, mutta asiasta ei ollut aluksi varmuutta, koska alkuperäisen suunnitelman mukaan Australian osallistuminen olisi kertaluontoinen vuoden 2015 kilpailuun. EBU vahvisti kuitenkin marraskuussa 2015, että Australia palaa Euroviisuihin vuonna 2016. Poiketen vuoden 2015 käytännöstä Australia joutui kisaamaan finaalipaikasta semifinaalin kautta. Euroviisut järjestettiin Ruotsissa viimeksi vain kolme vuotta sitten, jolloin Malmö isännöi vuoden 2013 kisoja. Tämä on kolmas kerta, kun Ruotsi isännöi kisaa 2000-luvulla, ja lyhyin väli samassa maassa pidettyjen viisujen välillä sitten Irlannin vuosina 1995 ja 1997 järjestämien Euroviisujen. Vuoden 2013 juontaja Petra Mede juonsi myös vuoden 2016 kilpailun, tällä kertaa yhdessä Zelmerlöwin kanssa.

Laulukilpailu televisioitiin ensimmäistä kertaa sen historiassa myös Yhdysvaltoihin, kun Logo TV välitti kilpailun finaalin.

Formaatti
Viisi suurinta rahoittajamaata Ranska, Saksa, Italia, Espanja ja Iso-Britannia sekä isäntämaa Ruotsi esiintyivät niissä semifinaaleissa, joissa äänestivät. Maat pääsivät silti edelleen suoraan finaaliin.

Kilpailun pisteiden laskutapaa myös muutettiin. Aiempina vuosina kukin maa oli antanut puhelinäänestyksen ja tuomaristojen yhdistetylle kymmenelle parhaalle esitykselle 12, 10 ja 8–1 pistettä, mutta nyt tuloksiin laskettiin kummatkin pisteet erikseen. Myös finaalin tulosjulkistusta muutettiin; ensin kaikkien maiden pisteidenantajat ilmoittivat omien tuomaristojensa antamat pisteet, jonka jälkeen lopuksi kerrottiin puhelinäänestyksen yhteenlasketut pisteet alkaen vähiten puhelinääniä saaneesta maasta.

Palaavat artistit 
  – Deen edusti Bosnia ja Hertsegovinaa aiemmin vuonna .
  – Poli Genova edusti Bulgariaa aiemmin vuonna 2011.
  – Donny Montell edusti Liettuaa vuonna 2012.
  – Ira Losco edusti Maltaa vuonna 2002 sijoittuen toiseksi. 
  Makedonia – Kaliopi on edustanut maataan aiemmin vuosina 1996 ja 2012. 
  – Gréta Salóme oli osa Islantia edustanutta duettoa vuonna 2012 yhdessä Jónsin kanssa.

Osallistujamaat

1. semifinaali 
Espanja, Ranska ja Ruotsi äänestivät ja esiintyivät tässä semifinaalissa.

2. semifinaali 
Saksa, Iso-Britannia ja Italia äänestivät ja esiintyivät tässä semifinaalissa.

Finaali

Diskatut maat 
  – EBU ilmoitti noin kolme viikkoa ennen kisoja 22. huhtikuuta 2016, että Romania diskataan kisoista maksamattomien jäsenmaksujen takia. Rästiin jääneitä maksuja on noin 16 miljoonaa Sveitsin frangia. Maata edustamaan oli jo ehditty valita Ovidiu Anton kappaleella ”Moment of Silence”. Monet maat ovat viime vuosina vetäytyneet kisoista taloudellisten vaikeuksien takia. Romanian oli tarkoitus esiintyä kappaleella toisessa semifinaalissa numerolla 12.

Muut maat 
 – RTVA ilmoitti, ettei se aio osallistua vuoden 2016 kilpailuun.
 – RTL ilmoitti, ettei maa aio palata vuoden 2016 kilpailuun.
 – TMC ilmoitti, ettei se aio osallistua vuoden 2016 kilpailuun.
 – RTP ilmoitti pitävänsä välivuoden ja palaavansa vuoden 2017 kilpailuun. Syyksi RTP ilmoitti huonon menestyksen kisoissa.
 – RTVS ilmoitti, ettei se aio osallistua vuoden 2016 kilpailuun.
 – TRT ilmoitti, ettei se aio palata kilpailuun. Maa vetäytyi vuoden 2012 kilpailun jälkeen oltuaan tyytymätön äänestysjärjestelmää kohtaan.

Katso myös 
Uuden Musiikin Kilpailu 2016

Lähteet

Aiheesta muualla 

Yle Elävä arkisto: Lordi rokkasi Suomelle euroviisuvoiton 2006